**VÝZVA NA PREDLOŽENIE CENOVEJ PONUKY, REKONŠTRUKCIA PRÍSTUPOVEJ CESTY K DOMU SMÚTKU**

Výzva na predloženie cenovej ponuky

Opis predmetu zákazky:

Obec Slaská plánuje realizovať v obci rekonštrukciu prístupovej cesty k domu smútku, ktorej technické riešenie bude spočívať v nasledovných prácach a dodávke materiálu:   
- úprava prístupovej komunikácie o výmere 306 m2 formou odstránenia pôvodného povrchu v hĺbke 30 cm,  
- dodávka podsypu na výšku 35 cm a zhutnenie podsypu na plochu o výmere 306 m2,  
- dodávka zámkovej dlažby na plochu o výmere 306 m2, pokládka zámkovej dlažby na plochu o výmere 306 m2, zhutnenie položenej dlažby na ploche o výmere 306 m2, vyplnenie špár pieskom v položenej dlažbe na ploche o výmere 306 m2, špecifikácia dlažby: Prefabetón Koš – šedá zámková dlažba dvojvrstvová IVA/hrúbka 6cm  
- osadenie obrubníkov na dĺžke 110 bežných metrov, špecifikácia obrubníkov: Prefabetón Kôš - šedý parkový obrubník ABO 51/80  
- dodávka a uloženie odrážky vody s vrchnou mrežou(dĺžka 3,5 m)+spojenie s miestnou asfaltovou cestou,  
- dodávka a uloženie odvodňovacej drenáže z najhlbšieho miesta výkopu do existujúceho odvodňovacieho jarku (v jednom výkope súbežne uložené dva kusy o dĺžke 16 m), špecifikácia – flexibil 65 mm

Podmienky vypracovania cenovej ponuky:

1. Cenovú ponuku je potrebné vypracovať pre verejného obstarávateľa – Obec Slaská podľa výkazov uvedených v opise predmetu zákazky.  
2. Navrhovanú cenu vypracujte položkovite, vrátane cien materiálu a služieb.  
3. Navrhovanú cenu uvádzajte s DPH.  
4. Vysvetľovaním podmienok uskutočnenia dodávky tovaru a služieb je poverený Daniel Gelien, starosta obce, mobil – 0907 877 769, e-mail: starosta@slaska.sk. Po telefonickom dohovore je možné uskutočniť aj miestnu obhliadku dotknutého územia.  
5. Cenovú ponuku doručte na adresu: Obec Slaská, Slaská č. 17, 966 22 Lutila v zapečatenej obálke. Obálku označte heslom „Cenová ponuka – CINTORÍN“. Na obálke ďalej uveďte názov spoločnosti, sídlo, resp. meno živnostníka s miestom podnikania.

Termín:

Termín doručenia cenovej ponuky je určený do 30.9.2009, vrátane dňa 30.9.2009 do 15,30 hod. Cenová ponuka musí byť v tomto termíne fyzicky doručená na obecnom úrade prostredníctvom pošty, osoby alebo kurierskou službou. Na cenové ponuky podané na pošte v posledný deň lehoty sa prihliadať nebude, resp. nedodržanie doručenia cenovej ponuky v uvedenom termíne bude mať za následok, že predmetná cenová ponuka bude vylúčená a nebude súčasťou hodnotiaceho procesu.

Hodnotiace kritériá:

- cena  
- doterajšie referencie uchádzača  
- termín uskutočnenia diela

Veríme, že budete na našu výzvu reagovať a vypracujete cenovú ponuku v súlade so stanovenými podmienkami.

S pozdravom

Daniel G e l i e n, v.r.  
starosta obce